CELEX: 62016TN0888
Language: da
Date: 2016-12-08 00:00:00
Title: Sag T-888/16: Sag anlagt den 8. december 2016 — BP mod FRA

20.2.2017   
            
            
               DA
            
            
               Den Europæiske Unions Tidende
            
            
               C 53/36
            
         Sag anlagt den 8. december 2016 — BP mod FRA
   (Sag T-888/16)
   (2017/C 053/45)
   Processprog: engelsk
   
      Parter
   
   
      Sagsøger: BP (Wien, Østrig) (ved advokat E. Lazar)
   
      Sagsøgt: Den Europæiske Unions Agentur for Grundlæggende Rettigheder (FRA)
   
      Sagsøgerens påstande
   
   
               —
            
            
               Annullation af ansættelsesmyndighedens afgørelse af 21. april 2016 om ikke at forlænge sagsøgerens ansættelseskontrakt.
            
         
               —
            
            
               Sagsøgte tilpligtes at erstatte det af sagsøgeren lidte økonomiske og ikke-økonomiske tab som følge dels af en ulovlig afgørelse om ikke-forlængelse, dels af den ulovlige opfyldelse af dommen i sag T-658/13P (1): 63 246 EUR for indtægtstab; 26 630 EUR i erstatning til sagsøgeren for tab af pensionsrettigheder i 19 måneder, eller et beløb, som eventuelt fastsættes af Retten efter ret og billighed; 1 200 EUR til godtgørelse af de sagsomkostninger, som sagsøgeren har afholdt i forbindelse med den administrative fase, at regne fra datoen for udkastet til afgørelse af 29. januar 2016, indtil datoen for sagsøgtes afgørelse af 21. april 2016; 60 000 EUR for tab af en mulighed for at opnå en tidsubegrænset ansættelseskontrakt, eller et beløb, som eventuelt fastsættes af Retten efter ret og billighed; 50 000 EUR for det af sagsøgeren lidte ikke-økonomiske tab som følge af angivelige fejl og ulovligheder begået af sagsøgte under proceduren til opfyldelse af dommen i sag T-658/13 P.
            
         
               —
            
            
               Sagsøgte tilpligtes at erstatte det økonomiske og ikke-økonomiske tab, som sagsøgeren har lidt som følge af, at sagsøgte ikke har vedtaget lovlige regler for bedømmelse, omklassificering og forlængelse, og som følge af den skade, der fulgte af, at der ikke foreligger sådanne lovlige regler, på den ene side, og som følge af forsinkelsen i forbindelse med udarbejdelsen af sagsøgerens bedømmelsesrapporter samt den skade, som fulgte af, at der ikke rettidigt forelå sådanne færdiggjorte rapporter, på den anden side.
            
         
               —
            
            
               Det fastslås, at sagsøgtes retningslinjer, som finder anvendelse på bedømmelsen og på omklassificeringsproceduren, og reglerne vedrørende forlængelsesproceduren, er ulovlige, for så vidt som disse regler blev vedtaget efter en ulovlig procedure af en ophavsmand, som ikke havde den fornødne kompetence.
            
         
               —
            
            
               Retten udøver sin fulde prøvelsesret med henblik på at sikre, at dens afgørelse er effektiv.
            
         
               —
            
            
               Sagsøgte tilpligtes at betale morarenter beregnet på grundlag af Den Europæiske Centralbanks rentesats, forhøjet med 2 procentpoint, af det beløb, der endelig tilkendes, eller enhver anden rentesats, som Retten finder begrundet og passende.
            
         
               —
            
            
               Den Europæiske Unions Agentur for Grundlæggende Rettigheder tilpligtes at betale sagens omkostninger, selv i tilfælde af frifindelse.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Første anbringende om tilsidesættelse af retten til forsvar:
               
                           —
                        
                        
                           Tilsidesættelse af retten til at blive hørt, ansættelsesmyndigheden ved FRA’s undladelse af at iværksætte en rimelig og effektiv høring og tilsidesættelse af artikel 41, stk. 2, litra a), i chartret om grundlæggende rettigheder.
                        
                     
                           —
                        
                        
                           Tilsidesættelse af den anden bestanddel af retten til at blive hørt (retten til aktindsigt), afslag på aktindsigt i de individuelle sagsakter og i de dokumenter, der blev anvendt til den negative afgørelse af 27. februar 2012, tilsidesættelse af vedtægtens artikel 25 og 26 og tilsidesættelse af chartrets artikel 41, stk. 2, litra b).
                        
                     
         
               2.
            
            
               Andet anbringende om tilsidesættelse af væsentlige formforskrifter.
            
         
               3.
            
            
               Tredje anbringende om magtfordrejning og interessekonflikt, tilsidesættelse af tjenestens interesse, anlæg af et åbenbart urigtigt skøn samt forkert anvendelse af princippet om forbud mod tilbagevirkende kraft.
            
         
               4.
            
            
               Fjerde anbringende om tilsidesættelse af forpligtelsen til ærligt og i god tro at opfylde dommen i sag T-658/13 P.
            
         
      (1)  Dom af 3. juni 2015, BP mod FRA, T-658/13P, EU:T:2015:356